NaiveNeuron/SloPal huggingface dataset:
Lackovič, Marek, poslanec NR SR (2024-01-08):
Veľmi pekne ďakujeme za tento príspevok. Ťažko ho nepokaziť nejakou nie úplne trefnou faktickou poznámkou, ale pokúsim sa teda. Naozaj veľmi zanechal, zanechá pomerne hlboký dojem. Ja som si ešte... (rečník si odkašlal), pardon, opätovne otvoril aj ten návrh, ten vládny návrh tejto parlamentnej tlače č. 105 a ja som tam našiel, tam bude asi chyba, ale, ale dobre počúvajte, prosím, citujem: „V neposlednom rade je potrebné urýchlene reagovať aj na vývoj inflácie, vďaka ktorej sú kritériá, na základe ktorých sa škoda na majetku kvalifikuje ako trestný čin, už neaktuálne, a dochádza ku kriminalizácii osôb bez reálneho nebezpečenstva pre spoločnosť.“ Veď to je snáď chyba, že osoby, ktoré teda niekde ukradnú 30-tisíc eur, nepovažujeme za reálne nebezpečenstvo pre spoločnosť? To je asi chyba, však, pán minister, lebo toto tam máte napísané. (Reakcia z pléna.) Prosím? Ja som to citoval celé, tak ako to máte v návrhu. Pozrite to, lebo je to na strane 3, tretí odsek, teda že nepovažujete osoby, ktoré kradnú 30-tisíc eur, za nebezpečenstvo pre spoločnosť. No neviem, fú, ale neni to bohviečo. No a teda už keď nič iné, ja som si prečítal už všetky skupiny, to absolútne sa k tomu vyjadrili, že to je to proste neprípustné takýmto spôsobom robiť. Už dokonca, dneska som dokonca sa dočítal, že normálne už aj ornitológovia varovali, že už ani pytliaci nebudú mať zábrany, že bude v zásade nemožné dokazovať pytliačenie pri takýchto obrovských objemoch zvierat, ktoré bude treba dokázať, že niekto skutočne usmrtil alebo otrávil, že my sme, zlikvidujeme už aj pytliactvo. Ďakujem pekne.
Sulík, Richard, predseda NR SR (2011-09-07):
Ďakujem. Pán poslanec Abrhan ako spravodajca má slovo.
Zmajkovičová, Renáta, podpredsedníčka NR SR (2013-09-11):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pani poslankyňa Vášáryová.
Taraba, Tomáš, poslanec NR SR (2021-09-21):
Vážený pán Lehotský, tak po prvé ja som nepovedal slovo, že nemocnica nemôže byť deficitná, samozrejme, že, samozrejme, že tie nemocnice, ktoré vám vyberajú znamienka a takéto trápne ambulancie, tak tie vedia byť veľmi ziskové. Ja som povedal, že oddelenia, ktoré robia tie najnáročnejšie operácie, nevedia to robiť v zisku. Jak to chcete robiť v zisku, keď vám tam donesú po autonehode niekoho, ktorého zoškrabávali niekde zo stromu, a zdravotná poisťovňa im preplatí, ja neviem, milión euro a na záchranu toho ľudského života to stojí 1,5-2 mil. Môžete ísť teraz na Kramáre, môžete ísť do Ružinova, môžete ísť na tie oddelenia, na tie najnáročnejšie a choďte tieto teórie vaše vysvetľovať tam tým lekárom a sa veľmi dobre dopočujete, ako sa preplácajú na Slovensku výkony. Takže tieto vaše reči o, o vyrovnanom financovaní, tak môžete ísť učiť niekde inde. A áno, trvám na tom, že každé zdravotníctvo je deficitné, už z logiky veci, máte niektoré áno, modely, ako v Spojených štátoch amerických, kde, kde za pôrod zaplatíte v cashi popri zdravotnom poistení ešte 7 000 euro dodatočne, tak ako, samozrejme, také modely deficitné nie sú. Ale logika každého poistenia je to, že sa vám môže stať nehoda alebo zdravotná udalosť, ktorá je niekoľkonásobne drahšia, ako vy do toho systému dáte. Takže ja ani nesúhlasím s tým, že platil som celý život zdravotné poistenie, tak mi vrátite, čo som dal, pretože logika poistenia je tá, že ak som aj platil povedzme za celý život dokopy, ja neviem, keď to zrátate, 10-tisíc, tak vy máte nárok, to je poistenie, to je pravdepodobnosť, vy máte nárok požadovať, aby akákoľvek choroba, ktorá vás stretne, aby ste dostali adekvátnu liečbu. A čo iné to potom je ako deficit? Ďakujem.
Laššáková, Jana, podpredsedníčka NR SR (2013-02-06):
Na vystúpenie pána poslanca s faktickou poznámkou pán poslanec Mičovský. Končím možnosť prihlásiť sa s faktickými poznámkami a potom už budeme hlasovať. Nech sa páči, pán poslanec.
Zvolenská, Zuzana, ministerka zdravotníctva SR (2013-09-05):
Ďakujem veľmi pekne. Vážený pán poslanec, na úvod mi dovoľte uviesť niekoľko faktov. Od 1. 4. 2013 Všeobecná zdravotná poisťovňa nezazmluvnila gynekologické a novorodenecké oddelenie v nemocnici v Kráľovskom Chlmci, nakoľko pri revíznej kontrole bolo zistené nedostatočné personálne zabezpečenie atestovanými lekármi na uvedených oddeleniach. V čase kontroly malo gynekologické oddelenie 24 lôžok, pričom suma úväzkov lekárov nezodpovedala vyhláške o minimálnych personálnych normatívoch. Novorodenecké oddelenie bolo odzmluvnené z dôvodu, že jeho činnosť priamo nadväzuje na chod gynekologicko-pôrodníckeho oddelenia. Suma úväzkov piatich atestovaných lekárov, ktorí pôsobia v danej nemocnici na danom oddelení, predstavovala dokopy iba 1,9 lekárskeho miesta. Tento počet neumožňuje reálne zabezpečiť chod daného oddelenia v dennom čase. Ďalším dôležitým údajom je aj počet pôrodov, ktoré dané zdravotnícke zariadenie vykonáva. V roku 2012 bolo 136 pôrodov za celý tento rok poistenkýň Všeobecnej zdravotnej poisťovne, pričom naši odborníci v tejto oblasti tvrdia, že optimálny počet pôrodov na to, aby pôrodnícke oddelenie fungovalo, rozvíjalo sa a prinášalo svojim pacientkam benefity, sa pohybuje na úrovni približne 1 300 pôrodov ročne. Vážený pán poslanec, na prvom mieste je vždy, vždy bezpečnosť pacienta. Blízkosť zdravotníckeho zariadenia je pre región určite veľkým benefitom, ale nemôže ísť na úkor kvality. A preto Všeobecná zdravotná poisťovňa robí pravidelné kontroly v zdravotníckych zariadeniach, rovnako ako v tomto prípade. Dovoľte mi na záver, pán poslanec, zopakovať túto najpodstatnejšiu vec. Bezpečnosť pacienta musí byť prioritou pre nás všetkých a má prednosť pred ostatným. Nemôžeme si dovoliť riskovať a hazardovať s ľudským zdravím, respektíve životmi občanov. Ak teda niektoré oddelenie nespĺňa stanovené podmienky, s takýmto konaním môže ohroziť bezpečnosť a zdravie občanov, je takéto nezazmluvnenie skutočne opodstatnené. Ďakujem pekne.
Kažimír, Peter, podpredseda vlády a minister financií SR (2013-10-17):
Ďakujem veľmi pekne. Kľúčovým zámerom vypracovania tohto návrhu zákona je stále existujúci jav distribúcie nelegálne vyrobeného alkoholu na Slovensku, samozrejme aj s možnými veľmi negatívnymi dopadmi na ľudské zdravie a samozrejme aj s negatívnym dopadom na štátnu kasu. Cieľom návrhu tohto zákona je, tak ako som vám to už bol uviedol pri prvom čítaní, je zaviesť od 1. januára roku 2015 jednu štátnu tlačiareň, jednu tlač kontrolných známok namiesto viacerých komerčných tlačiarní, čím podľa nás sa zvýši bezpečnosť ich tlače, samotnej tlače aj distribúcie týchto známok. Ďalej je cieľom zákona zamedziť daňovým únikom na spotrebnej dani z liehu, zaviesť nové ochranné prvky na kontrolnú známku a tak isto zlepšiť aj podnikateľské prostredie, a to hlavne znižovaním administratívnej záťaže a najmä pre registrované subjekty úplne obdobne ako v tých predchádzajúcich zákonoch, keďže je to zákon, ktorý pojednáva o ďalšom type daní. Ďakujem veľmi pekne.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 138, za 91, proti 19, zdržalo sa 28 poslancov. Konštatujem, že návrh bol schválený. Vážené pani poslankyne, páni poslanci, prerušujem rokovanie do 17.50 hod. a potom budeme pokračovať bodom o poplatkoch za uloženie odpadov (tlač 1070), kde pani poslankyňa Zemanová bola jediná, ktorá sa prihlásila do rozpravy. (Prestávka.) (Po prestávke.)
Rajtár, Jozef, poslanec NR SR (2016-05-20):
Ďakujem za slovo. Vážené dámy, vážení páni, dovoľte mi teda predniesť návrh skupiny poslancov, konkrétne teda Jozefa Rajtára, Jany Kiššovej, Ľubomíra Galka, Jozefa Mihála, Eugena Jurzycu a Igora Matoviča. Je to návrh teda poslancov Národnej rady Slovenskej republiky na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov, tlač 77. Cieľom predloženého návrhu zákona je zaviesť výnimku pre uloženie pokuty za porušenie povinnosti odhlásiť zamestnanca zo Sociálnej poisťovne v prípade, ak bol odhlásený do ôsmich dní od skončenia lehoty na splnenie tejto povinnosti a samotné porušenie bolo zistené po uplatnení tejto osemdňovej lehoty. Návrh zákona teda podľa nás nebude mať vplyv na verejné financie, podľa ministerstva financií nejaký bude mať, nebude mať vplyv na podnikateľské prostredie, životné prostredie, informatizáciu a sociálny vplyv. A ďalšie detaily by som si dovolil opäť tak ľudovejšie uviesť v rozprave. Ďakujem zatiaľ.
Kollár, Boris, predseda NR SR (2020-09-22):
Prosím, prezentujme sa a hlasujeme. (Hlasovanie.) Prítomných 139 poslancov, za 99, proti 2, zdržalo sa 37, nehlasoval 1. Konštatujem, že sme tento návrh schválili. Teraz prosím spravodajcu z výboru pre hospodárske záležitosti poslanca Radovana Kazdu, aby uviedol hlasovanie v prvom čítaní o návrhu poslankýň Zemanovej, Halgašovej a Cigánikovej na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa (tlač 210), bod 47 schváleného programu. Nech sa páči, pán poslanec, máte slovo. (Hlasovanie o návrhu poslankýň Národnej rady Slovenskej republiky Anny Zemanovej, Jarmily Halgašovej a Jany Cigánikovej na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 210.)
Zemanová, Anna, poslankyňa NR SR (2020-09-23):
Pán poslanec, naozaj nemusíte sa obávať o stabilitu tejto koalície. My si veľmi dobre rozumieme a funguje nám to veľmi dobre. No, ste v opozícii a je vaše právo predkladať čokoľvek. Ale je ozaj čudné, že máte ramená až teraz, keď ste sa otočili chrbtom k svojej rodnej strane SMER, a teraz tu predkladáte, navrhujete návrhy zákonov, ktoré ste kľudne mohli presadzovať v rámci vašej krásnej koalície alebo aj jednovládnej vlády, ešte predchádzajúcej vlády, ktorá bola predtým.
Kuffa, Štefan, poslanec NR SR (2021-05-11):
Presne tak. Vlastník je ten, ktorý sa najlepšie postará o ochranu svojho majetku. A na to treba aj podľa toho nastaviť raz v budúcnosti zákon o poľovníctve. Pán kolega, všetko toto, čo si spomínal, dá sa perfektne nastaviť v zákone o poľovníctve. My tu nedémonizujme Slovenskú poľovnícku komoru, že keď zrušíme povinné členstvo, tak zanikne poľovníctvo na Slovensku. To je obrovský omyl. Veď to by boli potom protirečivé tuná tie vystúpenia v rámci rozpravy, tuná rozprávame a oslavujeme storočnicu, že sto rokov je tuná organizované poľovníctvo. Ale Slovenská poľovnícka komora, kolegovia, je tu odkedy? Od roku 2009. A dovtedy poľovníctvo neexistovalo? Starali sa tí ľudia aj, aj o prírodu, aj o zver, aj o všetko, ale chránili si aj svoj vlastný majetok. Kolega, ktorý tu vystupoval, tak ja nebudem tak celkom konkrétny, ale konkrétne na Krupine som rozprával s vlastníkom pôdy, ktorý bol drobne hospodáriaci roľník, zasial si kukuricu, ale diviaky mu ju všetku zošrotovali, ale tí poľovníci sa tak nehrnuli, že by mu to zase až tak uhradili. Nebolo to tak. Častokrát aj tá škoda, ktorá je zverou spôsobená, tak tie poľovnícke združenia sa zdráhajú a neuhradia ako túto škodu. A potom najväčší problém na Slovensku, ktorý je, to je vnímanie vlastníckych vzťahov. Tak tuná, pán kolega, ako si spomínal, že či má malé políčko. No keby mal aj dva metre štvorcové, ale ten vlastník nepôjde krížom cez ostatné polia! Kedysi to neexistovalo, že by gazda vozom prešiel cudziemu gazdovi, ale pôjde po katastrálnej cesty, ceste! Máme tu síce neporiadok, ale tam, kde prešlo sceľovanie parciel – a do céčkových, tak tie katastrálne cesty sú, ale, žiaľ, musím povedať, ja to často rozprávam, iba vo virtuálnej podobe. Nám chýbajú katastrálne cesty reálne, v praxi... (Prerušenie vystúpenia časomerom.)
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 139, za 75, proti 24, zdržalo sa 40 poslancov. Konštatujem, že návrh bol schválený.
J. Halecký, poslanec: (2009-02-18):
Takže tento zákon ústavný považujem za predčasný, ktorý by sťažoval postoje, renomé našej krajiny v rámci Európskej únie. Ďakujem.
B. Bugár, podpredseda NR SR: (2005-09-27):
Konštatujem, že správu sme zobrali na vedomie. Prosím teraz pána poslanca Brocku, aby uviedol hlasovanie. Pán poslanec Brocka, aby uviedol hlasovanie k správe o systémovom riešení negatívnych dôsledkov prechodu na nový dôchodkový systém v zmysle zákona č. 461/2003 Z. z. o sociálnom poistení v Slovenskej republike (dôchodky vymerané k 31. decembru 2003 a po uplatnení zákona od 1. januára 2004) , tlač 1204. Nech sa páči.
Paška, Pavol, predseda NR SR (2012-07-31):
Pán poslanec Kaník.
I. Mikloš, podpredseda vlády SR, minister financií SR: (2003-06-19):
Vláda Slovenskej republiky 18. 9. 2002 schválila delimitačný protokol o prechode kompetencií z oblasti vodného hospodárstva a rybárstva s výnimkou hospodárskeho chovu rýb a odvodňovacích a závlahových systémov z ministerstva pôdohospodárstva na ministerstvo životného prostredia s účinnosťou od 1. 7. 2003. V súčasnosti všetky orgány, organizácie a jednotliví pracovníci na úseku ochrany pred povodňami na ministerstve pôdohospodárstva svoje úlohy v oblasti ochrany pred povodňami v plnom rozsahu zabezpečujú. Ústredná povodňová komisia je zriadená vládou, a preto nie sú žiadne prekážky v prípade povodňovej situácie, aby plnila svoje úlohy. Ministerstvo životného prostredia vypracovalo návrh na zmeny v zložení Ústrednej povodňovej komisie a v štatúte Ústrednej povodňovej komisie. Tento návrh je v súčasnosti v procese medzirezortného pripomienkového konania a v čo najkratšom čase bude predložený vláde na schválenie. Pán predseda, skončil som.
Grendel, Gábor, podpredseda NR SR (2023-06-20):
Teraz dávam možnosť prihlásiť sa k tomuto bodu do rozpravy ústne. Konštatujem, že sa nehlási nikto. Vyhlasujem rozpravu za skončenú. Chcete zaujať v záverečnom slove, pán minister, stanovisko? Nie. Pán spravodajca?
Jurinová, Erika, poslankyňa NR SR (2011-05-27):
No, kolegovia vypovedali vlastne už všetko, čo som chcela, takže už len taká drobnosť, že vlastne na tom vašom príspevku vidno veľký rozdiel oproti kolegovi Rafajovi, ktorý teda sa snažil naozaj o nejaký konštruktívny prístup. Vy ste to viedli nejak viac reštriktívne. A myslím si, že to možno vychádza práve z vašej životnej skúsenosti, ktorá tu vlastne chýba. Neviem, vy ste to vyčítali práve predkladateľke, že tá životná skúsenosť chýba jej. Tak myslím si, že jednak ako matka, jednak to, že doteraz pracovala ako sociálna poradkyňa, jej to právo k tomuto sa vyjadrovať a možnože aj vznášať takéto návrhy má. Určite pripustím, že to, čo ste vy navrhovali riešiť, je nutné vylepšiť, hej, práca súdov. Toto nikto nevraví, že je to dokonalé. Každý vie, že práve v tomto sú najväčšie problémy. Ale určite nesúhlasím s tým, že poďme upravovať len túto oblasť, ktorá existuje, a striedavú starostlivosť nechajme zatiaľ tak, ako bola pôvodne vytvorená a schválená. Ešte sa dotknem, vraveli ste, že dieťa je možno rado, aha, otázku ste dávali, že či je dieťa rado v taškách? No, možnože niekedy naozaj v tých taškách aj rado bude práve preto, že bude chcieť byť aj s tým druhým rodičom. Ďakujem.
Remišová, Veronika, poslankyňa NRSR (2017-04-04):
Áno, pán Hrnko vyplakával a chcel zrušiť priestupkovú imunitu poslancov za to, že mu polícia dala pokutu.
Hrnčiar, Andrej, podpredseda NR SR (2018-02-07):
Reakcia na faktické poznámky, pán poslanec Číž.
Danko, Andrej, predseda NR SR (2017-04-06):
S reakciou na faktické, pán Vašečka.
Brocka, Július, poslanec NR SR (2010-12-10):
A, pardon.
Jurinová, Erika, poslankyňa NR SR (2016-05-18):
Ďakujem pekne. Vystúpilo 11 poslancov. Boli podané dva doplňujúce návrhy k uzneseniu. Pán predseda, dávam na zváženie alebo dávam hlasovať o uznesení, ktoré bolo predložené Národnou radou, a potom budeme hlasovať následne o doplňujúcich návrhoch. Takže dávam hlasovať o prijatí uznesenia Národnej rady.
Kotleba, Marek, poslanec NR SR (2022-05-05):
Ďakujem za slovo, pán podpredseda. Pán poslanec Kazda, veď si tu uvedomme, aká tu je matematika. Veď opozícia, keby predložila aj Arabelin prsteň na schválenie, tak aj ten by ste neschválili, pretože vy v tom máte úplne jasno. A keď opozícia, keď opozícia dá aj dobrý návrh, tak vy ho z princípu nepodporíte a hovoríte tu o tom, že koľko to bude stáť, koľko peňazí, ale veď uvedomte si jednu vec, že vláda tu rozdáva na každú stranu na očkovanie, testovanie, ktoré premorilo všetkých Slovákov, teraz na Ukrajinu, na vojenskú techniku, zapája nás do vojenských konfliktov, do problémov a nechcete pomôcť dôchodcom. Veď najprv musíme pomôcť našim ľuďom. Naši ľudia potrebujú tu žiť, potrebujú jesť, potrebujú svietiť, potrebujú kúriť, potrebujú variť. A tie ceny komodít budú tak vysoké, že nielen dôchodcovia, ale aj všetky rodiny to pocítia na svojich nájmoch a budú mať veľké problémy do budúcna. Takže ak chceme pomôcť dôchodcom, tak im pomôžme a absolútne sa nepozerajme na to, kto to predkladá, ale či to pomôže Slovákom. Pretože váš, váš výrok v Národnej rade si veľmi dobre ľudia zapamätajú, ako ste povedali dávnejšie, schôdze, že doba blahobytu sa na Slovensku skončila. Ale vy všetko robíte pre to, aby zo Slovákov sa stali obyčajní chudáci.
Laurenčík, Milan, podpredseda NR SR (2022-03-22):
Na faktické poznámky bude reagovať pán poslanec Rastislav Schlosár, nech sa páči.
Laššáková, Jana, podpredsedníčka NR SR (2013-09-10):
Poprosím vás, páni poslanci, o pokoj, dobre? Nevyrušujte!
M. Číž, poslanec: (2003-05-22):
Z. Martináková, podpredsedníčka NR SR: Pán poslanec Burian.
P. Hrušovský, podpredseda NR SR: (2001-09-20):
(Hlasovanie.) Prítomných 130, za 128, zdržal sa 1, nehlasoval 1. Návrh sme schválili.
Šimečka, Michal, podpredseda NR SR (2023-12-20):
Pán minister, ospravedlňujem sa, na chvíľu vás preruším, lebo vlastne vôbec nie je jasné, či pán poslanec Sedlák je v miestnosti, ja sa ospravedlňujem, nepoznám ešte všetkých poslancov, ale nesedí na svojom mieste, nie je v miestnosti, tak sa ospravedlňujem, pôjdeme na ďalšiu otázku v tom prípade.
M. Číž, podpredseda NR SR: (2007-02-09):
Vážené kolegyne, kolegovia, vyhlasujem rozpravu za skončenú. O slovo požiadal navrhovateľ, predseda Národnej rady pán poslanec Paška. Nech sa páči.
Jurinová, Erika, podpredsedníčka NR SR (2015-06-26):
Ďakujem pekne, pani spravodajkyňa. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce prihlásiť niekto do rozpravy. Pán navrhovateľ ako jediný a dávam vám zároveň slovo.
Laurenčík, Milan, podpredseda NR SR (2021-02-03):
Pani poslankyňa Monika Kavecká, nech sa páči.
V. Veteška, podpredseda NR SR: (2007-05-17):
(Hlasovanie.) Prítomných 141, za 140, proti 0, zdržalo sa 0, nehlasoval 1. Konštatujem, že tieto návrhy pána poslanca Minárika boli schválené.
V. Veteška, podpredseda NR SR: (2004-07-06):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 259/1993 Z. z. o Slovenskej lesníckej komore v znení neskorších predpisov . Vládny návrh zákona ste dostali ako tlač č. 762, návrh na jeho pridelenie na prerokovanie výborom máte v rozhodnutí č. 778. Prosím, pán minister pôdohospodárstva, uveďte vládny návrh zákona.
P. Hrušovský, predseda NR SR: (2004-06-17):
A poprosím pána ministra spravodlivosti, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 385/2000 Z. z. a zákon č. 154/2001 Z. z. , ktorý prerokúvame ako tlač 718. Pán podpredseda vlády, máte slovo. (Rokovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov , tlač 718.)
Ďuriš Nicholsonová, Lucia, podpredsedníčka NR SR (2017-10-13):
S reakciou na faktickú poznámku pán poslanec Heger.
Mazurek, Milan, poslanec NR SR (2020-09-23):
Vážený pán predsedajúci, ctené kolegyne, kolegovia, ja si dovolím počkať chvíľku, kým sa Národná rada upokojí, kým sa nebudú hlúčiky poslancov predo mnou rozprávať, predsa len je to trochu rušivé. (Zaznievanie gongu.) Tak ďakujem pekne. Skupina poslancov za náš poslanecký klub tu predkladá doslova nutný návrh zákona, ktorý práve v dobách tejto ekonomickej krízy globálneho charakteru potrebujeme ako soľ. Zmyslom nášho návrhu zákona je to, aby sa štátne investície, ktorých od tej doby, od roku 2002 tuším, bolo realizovaných v objeme 1,9 mld. eur, investovali do najmenej rozvinutých okresov. Ten zoznam najmenej rozvinutých okresov si vedie vláda Slovenskej republiky a prispôsobuje ho aktuálnym mieram nezamestnanosti. Podľa mňa čisto miera nezamestnanosti nie je dostatočný údaj na to, aby sme zohľadnili všetky faktory, no ale aspoň hovorí o nejakej skutočnosti v tomto regióne. Ako píšeme v dôvodovej správe, tak len niečo cez 15 % z toho objemu realizovanej investičnej pomoci štátu išlo do najmenej rozvinutých okresov. To je úplná katastrofa, pretože keď sa pozrieme na obrovskú mieru regionálnych rozdielov na Slovensku, či už v otázkach zamestnanosti, alebo v otázkach priemernej mzdy, tak je práve nutné, aby každá jedna vláda pomáhala najviac, ako sa len dá, práve najmenej rozvinutým okresom. Slovensko čelí obrovskému vysťahovalectvu ľudí za prácou. V zahraničí žijú státisíce Slovákov, z ktorých väčšina by sa sem rada vrátila, ale nepôjdu pracovať za 600 eur v hrubom, pretože z toho sa nedá založiť rodina, z toho sa nedá získať bývanie, z toho sa nedá žiť normálny, dôstojný život a každý jeden z vás to vie. Tí ľudia, ktorí by sa zo zahraničia najradšej vrátili na Slovensko, veľmi dobre vedia, koľko reálne potrebujú na normálny, dôstojný život a... (Prerušenie vystúpenia predsedajúcim.)
Pročko, Jozef, poslanec NR SR (2020-04-07):
Milé kolegyne, milí kolegovia, toto vystúpenie chcem venovať pánovi Kuffovi. (Smiech v sále.) Tešil sa na mňa, kedy vystúpim, spýtal sa ma (povedané so smiechom), kedy vystúpim. Teraz vážne. Prosím, toto vystúpenie moje bude venované špeciálne životnému prostrediu a tomuto zákonu, pretože osem rokov som ako poslanec obecného zastupiteľstva v mojej rodnej obci mal na starosti životné prostredie. Poprosím, môžte poprosiť, aby nekomentovali, že som odborník. Prosím vás veľmi pekne. Môžem vás poprosiť? Pán Suja, môžem vás poprosiť?	Ďakujem. (Prerušenie vystúpenia predsedajúcim.)
D. Gabániová, poslankyňa: (2007-02-01):
Ďalej, že za gestorský výbor určuje výbor pre ľudské práva, národnosti a postavenie žien. Určené výbory prerokujú predmetný návrh zákona do 13. marca 2007 a gestorský výbor do 16. marca 2007.
B. Bugár, podpredseda NR SR: (2004-02-03):
(Hlasovanie.) Prítomných 129 poslancov, za 66, proti 36, zdržalo sa 27. Konštatujem, že bod č. 5 sme schválili. (Potlesk.) M. Demeterová, poslankyňa: Ďalej, pán predsedajúci, prosím, dajte hlasovať o bode č. 6.
M. Hort, podpredseda NR SR: (2008-07-01):
Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. A preto sa pýtam, či sa chce niekto do rozpravy k tomuto návrhu zákona prihlásiť ústne. Pán navrhovateľ. Počkajte momentík ešte, pozrieme, či sa ešte ďalší niekto prihlási. Už sa nikto nehlási. Uzatváram možnosť prihlásiť sa ústne a slovo má pán navrhovateľ v rozprave. Nech sa páči.
Poliačik, Martin, poslanec NR SR (2012-05-09):
Ďakujem veľmi pekne. Lucia, ďakujem ti za tento príhovor. Som rád, že pri takom vážnom probléme, akým je situácia koncentrovanej chudoby v osadách, hlavne na východnom Slovensku, ale aj v iných miestach, dokážeme hovoriť odborne a s referenciami na skúsenosti v podobných situáciách inde vo svete. Rád by som sa vrátil hlavne k tej predškolskej výchove. Existuje zaujímavý údaj, ktorý nám hovorí, že takmer každé dieťa v rómskych komunitách, ktoré absolvuje predškolskú výchovu, skončí strednú školu. Hovorila si, 18 percent detí z rómskych komunít chodí do škôlok, teda zhruba 18 percent rómskych detí má oveľa vyššie šance, že skončia stredoškolské vzdelanie ako tie ostatné. Myslím, že už len toto samotné hovorí v prospech faktu, že sústrediť sa na vzdelávanie hlavne detí vo veku medzi tretím a šiestym rokom života je kruciálne a veľmi dôležité. Prečo? Pretože keď nám príde šesťročné dieťa do školy, nevie po slovensky a nemá základné hygienické návyky, tak len so zvládaním základných funkcií, ktoré v spoločnosti potrebuje, má tak veľké problémy, že veľmi ľahko prepadne sitom a skončí v špeciálnej škole. Ak by sme cez predškolské vzdelávanie dokázali tieto deti naučiť základným zručnostiam sociálnym, hygienickým aj jazykovým, tak nám nebudú v prvých ročníkoch vypadávať, a môže sa nám stať, že ten počet stredoškolákov, ktorí skončia, nám rapídne vzrastie, veľmi pekne ďakujem. (Prerušenie vystúpenia časomerom.)
Gyimesi, Juraj, poslanec NR SR (2020-04-28):
Ďakujem za slovo. Pán poslanec, ja som si nemyslel, že s vami budem niekedy súhlasiť, ale je to tak. Tiež ako vášnivý poľovník sa stotožňujem s názorom, že zákon o poľovníctve bude treba reformovať, to, že bude treba venovať zvýšenú ochranu aj zveri, ale aj bude treba venovať aj zvýšenú ochranu škodám spôsobených zverou poľnohospodárom. V tomto máte pravdu. A kolegom, ktorí tomu neveria, je to skutočne tak, že poľovník zároveň môže byť aj ochranár, dokonca sa, sa to aj vyžaduje. Ja verím pánovi ministrovi, že všetky tieto otázky, ktoré ste mu adresovali, že zvládne a že v tomto volebnom období pripraví také návrhy, ktoré budú plne v súlade s programovým vyhlásením vlády a s našimi predstavami. Ďakujem pekne.
Hrnčiar, Andrej, podpredseda NR SR (2018-12-05):
Pani poslankyňa Nehézová.
Šimečka, Michal, podpredseda NR SR (2024-05-14):
Vráťme, prosím, pánovi Pročkovi tých 20-30 sekúnd a vyhlasujem krátku prestávku, kým príde zástupca navrhovateľa. (Krátka prestávka.)
Krúpa, Juraj, poslanec NR SR (2024-06-20):
Ak niečo takéto bolo, v poriadku, beriem to na vedomie, asi to nebolo správne, ale vy to opakujete. Vy kritizujete to, čo niekto urobil, a idete to urobiť ešte horšie, ešte hnusnejšie, ešte odpornejšie s hnedým smradom, čo je pre vás vlastné, a takto budete tu ukazovať prstom na niekoho iného. Vy, ktorí idete likvidovať kompletne celú kultúru, médiá, demokraciu, slobodu slova, odvolávajúc sa, ja neviem, možno na slovenský štát a na to, čo ste písali o tom, aká bola Slovenská republika medzivojnová rozvinutá, priam demokratická. Toto sú tie veci, ktoré sa vám páčia a tieto aplikujete teraz, tieto autokratické modely hnedého smradu. A odvolávať sa na to, že tu v minulosti boli, alebo nejak boli menovaní, však všetci vieme, že to RTVS bolo vždy nejakým spôsobom zneužívané. Áno, bolo. Je tu ale ten boj o to, že vy ho idete absolútne zlikvidovať. Absolútne zlikvidovať a ja som uvádzal aj v mojom prejave, my sme vášho Rezníka nenaháňali, neodvolali, neskántrili sme tú RTVS tak, ako to idete urobiť vy. Nechali sme ho dokončiť, vy to idete urobiť absolútne na hulváta. Totálne.
Ďuriš Nicholsonová, Lucia, podpredsedníčka NR SR (2017-02-03):
Nech sa páči, pán poslanec Pčolinský.
Hrnčiar, Andrej, podpredseda NR SR (2019-02-05):
Ďalším vystupujúcim v rozprave je pán poslanec Pavelka. (Ruch v sále.) Poprosím vás, páni poslanci, v bufete sa porozprávajte. Nech sa páči.
Laurenčík, Milan, podpredseda NR SR (2021-06-18):
Faktickú poznámku má aj pani Monika Kavecká, nech sa páči.
S. Kahanec, poslanec: (2006-10-24):
A k tomu, či je to téma dňa alebo nie je to téma dňa. No to téma dňa to asi bude. Európska únia v súčasnom období hľadá svoju tvár, hľadá svoju identitu, hľadá svoje zoskupenie. A myslím si, že nie je to tak jednoznačne určené, kam bude Európska únia smerovať. A kam bude ona smerovať, to neurčí iba Európska únia, určia to jednotlivé suverénne štáty, ktoré tam majú svojich zástupcov a ktoré tam majú svoje zastúpenie. A zastúpenie tam majú aj prostredníctvom týchto národných parlamentov. Myslím si, že by sme si mali hájiť svoju vlastnú suverenitu a identitu a identitu Slovenska. Ďakujem pekne.
Kučera, Karol, poslanec NR SR (2022-06-14):
Ďakujem pekne. Napriek tomu teda, že som tam nebol, tak bol som oslovený, aby som niekoho relevantného doporučil do tejto komisie, čiže snažíte sa spochybniť v podstate aj celú túto komisiu, tým pádom urážate aj tých ľudí, tých odborných, ktorí tam, samozrejme, boli a si myslím, že napríklad pán Čurný má dostatok vedomostí aj ohľadom športu alebo kultúry, takže je schopný sa klásť, teda relevantné otázky v rámci tejto komisie a si myslím, že tým, aj že napríklad, ja neviem, som tam nebol ani ja za ten šport, tak si myslím, že práve to je aj transparentné, že tam nebudeme proste nejak moc ovplyvňovať tieto, tieto segmenty, ale ako normálne ľudia z odbornej verejnosti sú tam prizvaní. Takže naopak, by som sa im chcel poďakovať, že, aj Kristiánovi, že vlastne sa snaží to robiť už transparentne a nie, ako ste to robili vy v minulosti. Ďakujem.
Bugár, Béla, podpredseda NR SR (2018-12-06):
Nech sa páči, prezentujme sa a hlasujme o tomto návrhu uznesenia. (Hlasovanie.) Prítomných 141, za 139, proti 1, zdržal sa 1. Konštatujem, že návrh sme schválili. Vážené panie poslankyne, páni poslanci, budú ešte procedurálne návrhy, ako to avizoval aj pán poslanec Galko, ale okrem toho vás chcem upozorniť, že vyhlásime prestávku do 11.35, o 11.35 vás prosím, aby ste zaujali svoje miesta, lebo 11.40 potom aj s pánom predsedom Národnej rady príde do rokovacej sály predseda českého, teda... (Reakcia z pléna.) Pán poslanec... českej Poslaneckej snemovne. Takže aby sme potom tu nebehali, 11.40 potom budeme začínať. Predtým ešte pán poslanec Galko, nech sa páči procedurálny.
Hrnčiar, Andrej, podpredseda NR SR (2019-12-05):
Tri faktické poznámky. Nech sa páči, pán poslanec Dostál.
Hrušovský, Pavol, predseda NR SR (2011-12-08):
Páni poslanci, prezentujme sa a hlasujme. Gestorský výbor odporúča návrh schváliť. (Hlasovanie.) 93 poslancov prítomných, 72 za návrh, 15 sa zdržalo, 6 nehlasovalo. Návrh sme schválili. Poprosím pána poslanca Novotného, aby z poverenia výboru pre zdravotníctvo predložil Národnej rade návrh uznesenia k prerokovávanému návrhu rozpočtu Úradu pre dohľad nad zdravotnou starostlivosťou (tlač 545). Poprosím o návrh, pán poslanec. (Hlasovanie o návrhu rozpočtu Úradu pre dohľad nad zdravotnou starostlivosťou na rok 2012 – 2014 , tlač 545.)
Blahová, Natália, poslankyňa NR SR (2017-04-07):
Ďakujem pekne. Ja sa pripájam ku kolegom, ktorí ocenili, túto dôsledne urobenú domácu úlohu, myslím, že nie ani celkom vami, lebo teda trochu duše by ste určite do nej dali, ak by ste to sám písali, pri jej prednese. Ja som zachytila to, to gro dnešného problému, že aj toho ste sa veľmi okrajovo dotkli a tvrdili ste vo svojom prejave, ak som teda dobre počula, že ak budú veci prešetrené, že to by bolo pre vás najlepšie a vtedy sa má konať. No ja by som vás opätovne, neviem koľký, možno desiaty, možno dvadsiatykrát chcela upozorniť, že prešetrené tieto záležitosti sú. Máme protokol o kontrole, ktorú vykonalo ministerstvo práce, sociálnych vecí a rodiny, vykonalo ju v novembri 2016 a výsledkom tohoto šetrenia je šesť závažných pochybení proti zákonu a tri alebo štyri pochybenia, resp. porušenia zmluvných podmienok. Tak ak toto, na toto sa čakalo, tak, tak tento dokument už máme v rukách. A keď si pozriete odôvodnenie, ktorým odôvodňuje ministerstvo, že prečo akreditáciu nezrušuje, tak keď si zakryjete to nezrušuje, tak pochopíte z toho tela odôvodnenia, že to odôvodnenie patrí k tomu, že akreditáciu zrušuje. Ďakujem.
Pellegrini, Peter, podpredseda NR SR (2020-06-04):
Ďalší v rozprave, pán poslanec Susko. Nech sa páči, pán poslanec, máte slovo.
Blanár, Juraj, podpredseda NR SR (2021-11-02):
Pekné dopoludnie, vážené pani poslankyne, páni poslanci, otváram ôsmy rokovací deň 48. schôdze Národnej rady Slovenskej republiky. Najskôr povinné informácie. O ospravedlnenie sa z dnešného rokovacieho dňa požiadali pani poslankyne Drábiková a Pleštinská, Vaľová a páni poslanci Susko, Šudík, Urban, o ospravedlnenie z dôvodu práceneschopnosti požiadal pán poslanec Ferenčák. Budeme pokračovať podľa odsúhlasenej zmeny programu v druhom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh zákona je pod parlamentnou tlačou 604, spoločná správa pod tlačou 604a. Teraz udeľujem slovo pánovi podpredsedovi vlády a ministrovi financií Slovenskej republiky Igorovi Matovičovi, aby tento vládny návrh zákona odôvodnil.
Kavecká, Monika, poslankyňa NR SR (2021-11-12):
Dobre, aby sa nestalo... (Prerušenie vystúpenia predsedajúcim.)
Brocka, Július, poslanec NR SR (2013-12-17):
Pán kolega Kvasnička vyprovokoval svojou poznámkou k reakciám, ale ja by som chcel reagovať na pána poslanca Uhliarika. Pán kolega Uhliarik, súhlasím s vami, že nepriaznivá sociálna situácia ako dôvod sterilizácie, ako dôvod nezvratného medicínskeho úkonu je, je zvrátený. Veď od toho je len krôčik takýmto uvažovaním potom napríklad k eutanázii ako predčasnému ukončeniu života napríklad chorých seniorov. Absurdné! Predkladatelia vás aj nás, vlastne všetkých vyzývajú, aby sme sa zbavili izmov pri tejto diskusii. Ale veď toto je tak vážna aj filozofická, etická otázka, že jednoducho, ak sa zbavíme tohto pohľadu na tento problém, tak je to len, by som povedal, pohľad jedným okom. Ale to druhé oko, to by malo byť v prvom rade medicínske, lebo to je, to je vážny alebo vysoko odborný medicínsky zákrok, medicínska otázka. A konečne k tomu vlastne prvýkrát teraz, dnes, alebo jediný doktor prehovoril. Do akej role sa to pasujú potom predkladatelia, keď nechcú byť filozofovia, tejto diskusii sa bránia, nie sú ani lekári? Takže potom, prepáčte, ja som veľmi rád, pán poslanec Uhliarik, že ste tu prezentovali aj ten medicínsky postoj, lebo ten od predkladateľov zaznel veľmi, veľmi povrchne.
Žiga, Peter, podpredseda NR SR (2024-10-23):
Na vaše vystúpenie evidujem sedem faktických poznámok, ale tie si prejdeme až po hlasovaní. Teraz vyhlasujem prestávku do 17.05 h, kde budeme pokračovať hlasovaním. (Prestávka.)
Krajniak, Milan, poslanec NR SR (2016-10-19):
Pán poslanec Madej, nikdy by som neveril, že budeme spoločne bojovať za väčší priestor trhu proti pani ministerke Žitňanskej. Takúto kombináciu by som si nevedel predstaviť, ale tak sa stalo. Pani ministerka totižto presadzuje de facto socializmus. Čiže každý robí, ako sa mu darí, a náhodným výberom dostane tu prípad zaujímavejší, tu lukratívnejší, tu špinavú robotu za 5 euro. Je to vlastne zamestnanec, ktorého odmena a pomer jeho odmeny za prácu je daná náhodným výberom. Ako budú motivovaní tí ľudia robiť? Ja si to neviem predstaviť, že ako to bude fungovať. Stanú sa z nich klasickí úradníci. To znamená, naberú časom tú mentalitu. Tohto sa najviac bojím, neviem si predstaviť, že prečo by mali byť potom motivovaní takýmto spôsobom pracovať inak, než to presne popísal pán kolega Madej. Čiže, no tak urobí tú najnutnejšiu robotu a potom počká, čo bude. Prečo by sa vlastne snažil?
Marosz, Ján, poslanec NR SR (2017-04-04):
Ďakujem, Jozef, za tvoj príhovor. Ty si člen ústavnoprávneho výboru, kde sme spolu v tomto výbore, a preto sa odvolávaš, možno aj preto sa odvolávaš na preambulu ústavy. Keby sme pokračovali ďalej v čítaní preambuly ústavy, tak tam nájdeme aj odsek, ktorý hovorí, že sa uznáša národ slovenský spolu s menšinami, ktoré tu žijú, a usilujúc sa o uplatňovanie demokratickej formy vlády, záruk slobodného života, rozvoja duchovnej kultúry a hospodárskej prosperity. Na tento odsek by som poukázal v súvislosti s tým, čo si hovoril, že má tu aj v tej našej preambule ústavy prednosť slobodný život, má prednosť rozvoj duchovnej kultúry pred textom, ktorý hovorí o hospodárskej prosperite. Pekne je aj teda v preambule ústavy naznačená teda tá prioritizácia, alebo priorizácia hodnôt, že sme ľudia, sme slobodní ľudia, ktorí rozvíjajú svojho ducha, a až následne je teda ten konzum alebo to uspokojovanie tých základný potrieb, ktoré potrebujeme pre život. Takže symbolicky aj ústava, ako keby nám nahrávala v tejto téme a hovorí o tom, že v prvom rade treba „byť“ a až potom „mať“. Ďakujem.
B. Bugár, podpredseda NR SR: (2005-06-23):
Otváram rozpravu o tomto bode programu a pýtam sa, či sa hlási niekto ústne do rozpravy. Konštatujem, že nikto. Vyhlasujem rozpravu za skončenú. (Reakcia z pléna.) Áno? Tak sa urobila chyba, ja sa ospravedlňujem aj za personál, keďže mi nedoniesli písomné prihlášky pánov poslancov. Takže ako jediný, nech sa páči, pán poslanec, keď ste písomne prihlásený, tak, samozrejme, máte slovo.
J. Slabý, poslanec: (2007-10-25):
Pán predseda, dajte, prosím, hlasovať o bode č. 1 pozmeňujúceho návrhu pána poslanca Simona.
Figeľ, Ján, podpredseda NR SR (2013-10-18):
Ďakujem pekne. Otváram všeobecnú rozpravu, do ktorej som nedostal žiadnu písomnú prihlášku. Pýtam sa teraz, či sa chce niekto prihlásiť ústne. Nie je tomu tak, takže týmto vyhlasujem všeobecnú rozpravu za skončenú. Nepredpokladám, že sa chcú vyjadriť dvaja páni k nej. Prerušujem teda rokovanie o tomto bode programu. A pristúpime ešte k druhému čítaniu o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. Tento návrh zákona má tlač č. 602 a správa výborov má tlač 602a. Poprosím teraz znovu pána podpredsedu vlády Vážneho, aby sa ujal slova a odôvodnil návrh.
J. Halecký, poslanec: (2009-06-24):
A druhá vec. Spomínali ste, že klesá hodnota získaného kreditu po určitom čase. Tam si myslím, že tiež by to mohlo byť v takomto meradle, aby neklesala tá hodnota, pretože učiteľ potom učí kvalitnejšie, získava skúsenosti, aby klesalo aj jeho finančné ohodnotenie, neviem, či je to dobré. A čo je podstatné, čo chcem povedať, je to, že malo by sa v zákone skutočne, ako ste aj spomínali, oceniť to, keď niekto vychová olympionikov matematiky, biológie, chémie a tak ďalej, čiže nejaké ocenenie tých ľudí, ktorí vychovávajú a robia dobré meno triede, škole, vysokej škole, strednej, v zákone by mohlo byť ocenené tiež nejakým stupňom kreditu alebo ohodnotenia učiteľa. Ďakujem.
P. Paška, predseda NR SR: (2008-04-11):
(Hlasovanie.) 131 prítomných, 49 za, 75 proti, 6 sa zdržalo, 1 nehlasoval. Tento návrh sme neprijali.
Pellegrini, Peter, predseda NR SR (2015-11-24):
Prezentujme sa a hlasujme o bodoch spoločnej správy s odporúčaním gestorského výboru schváliť ich. Sú to body 1 až 5. (Hlasovanie.) Prítomných 133 poslancov, za hlasovalo 82, zdržalo sa 51 poslancov. Tieto body sme schválili.
Aštaryová, Zuzana, poslankyňa NR SR (2011-12-01):
Ďakujem veľmi pekne. Dovoľte mi teda prečítať spoločnú správu výborov Národnej rady o výsledku prerokovania návrhu skupiny poslancov Národnej rady na vydanie zákona, ktorým sa dopĺňa zákon Národnej rady č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 583). Výbor Národnej rady ako gestorský výbor podáva túto spoločnú správu výborov Národnej rady o prerokovaní vyššie uvedeného návrhu zákona. Národná rada Slovenskej republiky uznesením č. 708 z 29. novembra pridelila návrh skupiny poslancov prostredníctvom skráteného legislatívneho konania týmto výborom Národnej rady: Výboru Národnej rady pre financie a rozpočet, ústavnoprávnemu výboru a Výboru Národnej rady pre sociálne veci. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu skupiny poslancov žiadne stanoviská poslancov Národnej rady. K predmetnému návrhu zákona zaujali výbory Národnej rady tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre financie a rozpočet uznesením č. 306 zo dňa 30. novembra, Ústavnoprávny výbor Národnej rady Slovenskej republiky uznesením č. 350 zo dňa 29. novembra odporúčanie pre Národnú radu Slovenskej republiky návrh schváliť. Výbor Národnej rady pre sociálne veci uznesením č. 110 zo dňa 30. novembra. V časti IV vyplynuli dva pozmeňujúce a doplňujúce návrhy. Gestorský výbor odporúčal o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto. O bode spoločnej správy č. 1 a 2 hlasovať s návrhom gestorského výboru schváliť. Gestorský výbor na základe stanovísk výborov k návrhu skupiny poslancov odporúča Národnej rade Slovenskej republiky schváliť s pozmeňujúcimi a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 308 z 30. novembra. Výbor určil poslankyňu Zuzanu Aštaryovú za spoločného spravodajcu a súčasne ju poveril predniesť spoločnú správu výborov a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem veľmi pekne. Otvorte rozpravu.
Kuffa, Štefan, poslanec NR SR (2020-04-07):
Ďakujem, ďakujem za slovo. K pánu Drdulovi chcem toľko povedať, ja nebudem hovoriť to, čo vy chcete počuť, predsedajúci vás aj dostal do obliga, keď životné prostredie veľmi úzko súvisí s poľnohospodárstvom, hej, a ono kedysi tieto ministerstvá z..., v podstate ministerstvo životného prostredia samostatné ako také nebolo. (Ruch v sále.) Chcem znova zdôrazniť fakt a to je ten a stojím si za ním, aby sme pitnú vodu nečapovali do plastových fliaš. My tú pitnú vodu máme v domácnostiach a argumentovať tým, však je dopyt, veď a potom načo tuná rokujeme a načo tuná tieto veci tu riešime, to sme vôbec naozaj mohli tuná ušetriť ten čas a, a nebyť tuná. Adresujem to hlavne pani Kaveckej, načo sa prihlásila s faktickou poznámkou. Dve minúty alebo minútu a pol načo nás zdržiavala? (Ruch a smiech v sále.) To je presne to isté. A k pánu Valockému, presne tak pochopil to posolstvo, ktoré som povedal, lebo v luxusných reštauráciách pijeme, keď idete do normálnej ako reštaurácie, dajú vám fľaštičku, krásnu fľaštičku nápoja v sklenenej fľaši. Nie je to len voda, ale sú to aj ostatné nápoje. My dnes vieme tie nápoje baliť aj do kartónových krabíc bez toho, že by sme zaťažovali životné prostredie, vieme sa zariadiť takto, a aby sme tú vodu nebalili do tých plastových fliaš. Ja som povedal, že tie deoxíny sa uvoľňujú do všetkých nápojov, pretože veľakrát tými skladmi, ktoré sú, ktoré sú naliate alebo skladované v tých plastových fľašiach, lebo veľakrát na nich svieti slnko a prechádza to.
Bugár, Béla, podpredseda NR SR (2019-05-10):
Na vystúpenie pána poslanca jediná faktická poznámka. Pán poslanec Klus, máte slovo.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 136, za 6, proti 15, zdržalo sa 113, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu uznesenia k prerokovaniu verejnej cenovej politiky a opatrení na zamedzenie nežiadúceho cenového vývoja (tlač 987). Prosím spravodajcu z výboru pre financie, rozpočet pána poslanca Dušana Muňku, aby hlasovanie o návrhu uznesenia Národnej rady uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Ladislava Kamenického, Vladimíra Faiča a Richarda Takáča na prijatie uznesenia Národnej rady Slovenskej republiky k prerokovaniu verejnej cenovej politiky a opatrení na zamedzenie nežiadúceho cenového vývoja , tlač 987.)
Brisudová, Martina, poslankyňa NR SR (2022-02-18):
Ďakujem pekne za slovo, pán predsedajúci. Vážený pán minister, vo svojom prejave si naozaj prezentoval všetky dôležité fakty, ktoré súvisia s vyšetrovaním korupčných káuz na tých najvyšších miestach. Tí, ktorí sú zodpovední za korupciu, sa celkom oprávnene obávajú objektívneho vyšetrovania a aj súvisiacich spravodlivých trestov. Chcem ale podotknúť, že slovenská verejnosť určite nie je krátkozraká a že ani netrpí amnéziou a verí, že už čoskoro sa dozvie výsledky vyšetrovania, že tieto výsledky vyšetrovania budú zákonné, aj to, že budú objektívne medializované. Ak sa ťa dnes zástupcovia opozície pokúšajú odvolať, znamená to jedine ich obavu, že spravodlivosť je blízko. Chcem sa ti poďakovať za tvoj argumentačný prejav, v ktorom si poukázal na relevantné fakty, na tie, ktoré si dnes mohol zverejniť. Práve prostredníctvom prezentácie argumentov si si dnes získal dôveru verejnosti. Aj v tomto pléne dnes sedia poslanci, ktorých dôveru a podporu máš. Želám ti vo svojej, v tvojej práci veľa, veľa odvahy. Ďakujem pekne za slovo. (Ruch v sále.)
P. Hrušovský, podpredseda NR SR: (2001-11-07):
A. Juriš, poslanec: Vážený pán predsedajúci, vážené panie kolegyne, kolegovia, v rozprave vystúpilo viacero poslancov, celkove päť, z toho však dvaja podali dôležité pozmeňujúce návrhy, ktoré zásadne menia až filozofiu zákona, dokonca novelizujú aj iný zákon, preto podľa § 73 ods. 3 písm. a) dávam návrh vrátiť tento návrh na dopracovanie navrhovateľom, aby sme až potom o tom rokovali. Ďakujem.
Paška, Pavol, predseda NR SR (2012-09-20):
Hlasujeme o bode 8 zo spoločnej správy. (Hlasovanie.) 142 prítomných, 37 bolo za, 61 proti, 44 sa zdržalo. Bod 8 sme neschválili.
Matovič, Igor, poslanec NR SR (2013-09-17):
Nie, nie, čakal som, kým skončíte vy.
Zmajkovičová, Renáta, podpredsedníčka NR SR (2014-10-22):
Pán poslanec Blanár vystúpi v rozprave. Nenachádza sa v sále. Pani poslankyňa Mezenská, nech sa páči.
Pellegrini, Peter, predseda NR SR (2023-11-15):
Na vaše vystúpenie pán poslanec šesť faktických poznámok. Ako prvý pán poslanec Pročko.
Mizík, Stanislav, poslanec NR SR (2018-06-20):
Ďakujem za slovo. Milan, tému si vyčerpal absolútne a bravúrne. Som zvedavý, čo ti odpovie pani Cséfalvayová na tvoje otázky. Apropo, ten steroidový vrah mladého Henryho bol Maďar z Dunajskej Stredy, vyznávač hip-hopu, kamarát černochov... (Prerušenie vystúpenia predsedajúcim.)
Bugár, Béla, podpredseda NR SR (2017-09-12):
Pani podpredsedníčka Nicholsonová už stratila poradie, tu nie je. Takže vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
Kéry, Marián, poslanec NR SR (2014-11-10):
Ďakujem pekne. Pán poslanec Simon, strana SMER – sociálna demokracia nikdy nepristúpila k zvyšovaniu DPH. Ak budete tvrdiť vy alebo niekto iný niečo iné, tak ste klamári, s vami na čele. A všimol som si, že ste trinásťkrát vo svojom vystúpení spomenuli slová „ľudia tejto krajiny“. Iné synonymum nemáte, ako je napríklad slovenská alebo naša krajina? Keď hovoríte o svojej manželke, tiež hovoríte slová „táto manželka“, „oná manželka“. Tak ste presne vyjadrili svoj citový vzťah k slovenskej krajine. Trinásť krát použiť slová „ľudia tejto krajiny“, no to je nonsens. Ďakujem pekne.
Kašper, Igor, poslanec NR SR (2023-03-17):
Ďakujem za slovo. Nechcem, aby sa tu strhla teraz debata len o probléme, ktorý zbytočne možno tu otvoril pán bývalý minister, lebo si, nemyslím si, že je to problém. A nikto nechce ani nebude cirkevným školám brať predsa hodinu náboženstva, dá sa to vyriešiť úplne elegantne aj v druhom čítaní pozmeňujúcim návrhom a hovoríme možno ani nie o 1 % hodín a detí, ktorých sa to vôbec týka. Takže radšej sa bavme o iných pozitívnych veciach, ktoré tento zákon prináša, a hľadajme teda spôsoby, ako sa to dá, ako sa to dá urobiť, aby sme motivovali deti tak, ako napríklad skvelým projektom Tréneri v škole, ako s tými podujatiami, ktoré sa organizujú či už s tým nespomenutým EYOF-om minuloročným, Európskym olympijským festivalom v Bystrici, kde bolo tritisíc športovcov zo všetkých krajín Európy, kde naozaj pre deti to bola obrovská motivácia. Ja som to videl nielen v Bystrici a v okolí, ale aj na svojich deťoch, ktoré športujú, a pre nich to bola naozaj obrovská motivácia vidieť tie plné hľadiská. Takže venujme sa skôr takýmto pozitívnym veciam, aby sme vedeli tie deti motivovať. A tak ako už bolo povedané, pre 30 % detí je pohyb na telesnej a športovej výchove prakticky jediný pohyb, ktorý majú v rámci týždňa, a o to je to dôležitejšie, aby sme to, aby sme to v rámci tých základných a stredných škôl urobili. Takže vidím, že tá debata už sa uberá takým lepším smerom. Kolegovia, ktorí sú jediní proti tomu, tu nie sú, takže verím, že to bude o to pozitívnejšie v najbližších minútach ešte.
Hrnčiar, Andrej, podpredseda NR SR (2019-10-23):
Prerušujem rokovanie. Záverečné slovo? Nech sa páči.
Shahzad, Silvia, poslankyňa NR SR (2019-10-23):
Ďakujem. Ja by som chcela pozvať všetkým poslancov na už tretie v poradí stretnutie medziskupiny v Národnej rade, ktorá je zameraná na podporu ľudí so zdravotným postihnutím, pretože aj z dnešnej rozpravy vyplynulo, že mnohí o tom vôbec nič netušia. Stretnutie sa koná dnes o 13.00 hod. v zimnej záhrade. Všetci ste vítaní. Ďakujem pekne.